Die jong Douady het die klimwêreld aan haar voete gehad: Sy is verlede jaar as die junior wêreldkampioen aangewys, terwyl sy ’n bronsmedalje by die senior Europese kampioenskap verower het.
Volgens ’n amptelike verklaring van die FFME, die beheerliggaam vir bergklim in Frankryk, het Douady Sondag saam met vriende in die suide van Frankryk geklim.
Terwyl sy besig was om ’n onbekende deel van ’n krans naby Grenoble te verken, het haar voet glo gegly en sy het 150 m ver na haar dood geval.
“Luce was ’n baie belowende jong atleet van die Franse klimspan. Op slegs 16-jarige ouderdom het ’n ongelooflike toekoms op haar gewag. Sy was ’n briljante mededinger wat mal was oor elke liewe aspek van rots- en muurklim. Groot prestasies was maklik binne haar vermoë,” die FFME gesê.